钦定古今图书集成/理学汇编/学行典/第185卷 > 毕构〈弟栩〉
## 钦定古今图书集成/理学汇编/学行典/第185卷 > 毕构〈弟栩〉

按《唐书毕构传》：“构字隆择，河南偃师人。六岁能为文。
及冠，擢进士第，补金水尉，迁九陇主簿。居亲丧，毁棘
甚，已除，犹屏处丘园。武后召为左拾遗。神龙初，迁中
书舍人。敬晖等表诸武不宜为王，构当读表，抗声析
句，左右皆晓知。三思疾之，出为润州刺史，政有惠爱，
徙卫、同、陜三州，迁益州府长史。景龙末，召为左御史”
大夫。会平诸韦，治其党，衣冠多坐，构详比重轻，皆得
其情。时李杰为河南尹，与构皆一时选，世谓“毕李。”封
魏县男。复为益州长史，按察剑南，振弊抳私，号为清
严。睿宗嘉构修絜独行，有古人风。其治术又为诸使
最，乃赐玺书袍带。再迁吏部尚书，并遥领益州长史，
徙广州都督。元宗立，授河南尹，进户部尚书。久之，移

二妹襁褓，身鞠养至成人。妹为构服三年。弟栩以太
府主簿留司东都，闻疾驰归，哀毁如大丧，虽变服未
尝笑，天下称其友悌。终荆州司马。